“Ka dinako dingwe basetsana ba nkopa dinomoro tsa mogala e bile ba batla go ‘intsha’ le nna le fa re sa ratane. Ke a gana ke bo ke itsamaela. Le fa go ntse jalo, ke sala ke tlelwa ke kakanyo ya gore, ‘Fa nkabo ke mo neile dinomoro tsa me tota go ka bo go diragetseng?’ Boammaaruri ke gore, bangwe ba basetsana bano ba bantle tota. Go motlhofo go akanya gore, ‘Goreng ke sa ba neye?’”—Carlos, * wa dingwaga di le 16. Fa e le gore o ikutlwa o sa tshwanelege go itshwarelwa ke Modimo ka ntlha ya maleo a o a dirileng, e kete o ka kgothadiwa ke sekao sa ga Manase. Pego eno ke karolo ya Lefoko la Modimo le le tlhotlheleditsweng. (Baroma 15:4) Ruri Jehofa o batla gore re itse gore “o iketleeleditse go itshwarela.” (Pesalema 86:5) O amega ka seemo sa pelo ya moleofi e seng boleo jo a bo dirileng. Moleofi yo o ikwatlhayang a bo a rapela go tswa pelong, mme a tlogela ditiro tsa gagwe tse di bosula a bo a leka bojotlhe go dira se se siameng a ka ‘nolofatsa sefatlhego sa ga Jehofa,’ fela jaaka Manase a ne a dira.—Isaia 1:18; 55:6, 7.